**Likumprojekta „Grozījumi Jūras kodeksā” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | 1) 2006.gada Starptautiskā konvencija par darbu jūrniecībā (turpmāk – MLC konvencija);  2) Ministru kabineta 2011.gada 1.februāra sēdes protokollēmums (prot.Nr. 7 15§);  3) Eiropas Parlamenta un Padomes 2008.gada 19.novembra Direktīva 2008/106/EK par jūrnieku minimālo sagatavotības līmeni;  4) Eiropas Parlamenta un Padomes 2012.gada 21.novembra Direktīva 2012/35/ES, ar ko groza Direktīvu 2008/106/EK par jūrnieku minimālo sagatavotības līmeni. | |
| 2. | Pašreizējā situācija un problēmas | I. 2013.gada 20.augustā stājās spēkā MLC konvencija, kas pieņemta un apstiprināta ar likumu „Par 2006.gada 23.februāra Konvenciju par darbu jūrniecībā”. KatraiMLC konvencijas dalībvalstij ir pienākums nodrošināt nacionālo normatīvo aktu atbilstību MLC konvencijā noteiktajām prasībām.  MLC konvencija paredz vairākus veidus, kā dalībvalstij ieviest konvencijā noteiktās prasības:  1) ar konvencijas tiesību normām tiek noteiktas konkrētas prasības dalībvalstij (skat., piemēram, MLC A 1.1. standarta 1.punkts);  2) konvencijas tekstā tiek noteikts, ka konkrētās prasības nosaka dalībvalsts normatīvajos aktos. (skat., piemēram, MLC A.1.1. standarta 2.punktu); vai arī konvencijā tiek norādīts, ka „dalībvalsts pieprasa” vai „dalībvalsts apstiprina” (skat.,, piemēram, MLC A 2.2. standarta 1.punktu, 3.punktu; MLC A 2.3. standarta 2-6.punktu, 10.punktu);  3) atsevišķās vietās konvencija sniedz vadlīnijas, pēc kurām jāvadās, nosakot šīs prasības, vai arī nosaka pašas prasības, kuras ir jāiekļauj dalībvalsts normatīvajos aktos (skat., piemēram, MLC A 2.1.standarta 1.punktu, 4.punktu, 5.punktu);  4) konvencijas tekstā tiek norādīts, ka dalībvalsts var noteikt izņēmumus (skat, piemēram, MLC II.panta 2.-7.punkti).  MLC konvencijas attiecīgās tiesību normas par jūrnieku darbu un labklājību ir jāiestrādā Jūras kodeksā.  Spēkā esošā Jūras kodeksa G sadaļa ietver tiesību normas par jūrnieku darbu un labklājību, kas šobrīd vienādi piemērojamas katram Latvijas karoga kuģim. Taču, lai nodrošinātu MLC konvencijas prasību ieviešanu nacionālajā likumdošanā, attiecīgo Jūras kodeksa nodaļu nepieciešams papildināt un arī pārstrukturizēt, izdalot tiesību normas, kas attiecas uz katru Latvijas karoga kuģi un izdalot speciālas tiesību normas, kas attieksies tikai uz MLC konvencijas kuģi un jūrniekiem uz tiem. Vairākas MLC konvencijas tiesību normas ir identiskas pašreiz spēkā esošajam Jūras kodeksa regulējumam, tāpēc šajos gadījumos visiem Latvijas karoga kuģiem tiek piemērots viens tiesiskais regulējums. Turklāt atsevišķos gadījumos, izvērtējot tiesību normu lietderīgumu un saturu, uz katru Latvijas karoga kuģi tiek attiecinātas arī atsevišķas MLC konvencijas tiesību normas, tādējādi šīs normas iegūst vispārīgu jūrnieku darba tiesisko attiecību regulējuma ietvaru.  Ieviešot augstākminēto tiesību normu dalījumu, nepieciešams skaidrot, kuri kuģi ir MLC konvencijas kuģi.  Saskaņā ar MLC konvencijā noteikto, katra persona, kas ir nodarbināta vai pieņemta darbā uz kuģa, ir atzīstama par jūrnieku. Vienlaikus, ievērojot MLC konvencijas II. panta 2.punktu, 3.punktu, 7.punktu, ir noteikti izņēmumipar jūrnieka jēdziena lietošanu attiecībā uz konkrētām personu kategorijām. Lai ieviestu šādu jūrnieka definējumu un noteiktu arī tā izņēmumus, attiecīgi nepieciešams precizēt Jūras kodeksu.  MLC konvencija uzskaita virkni jūrnieka darba līgumā ietveramos jautājumus, kas pašreiz spēkā esošajā Jūras kodeksa redakcijā nav minēti, tāpēc šo uzskaitījumu nepieciešams papildināt.  MLC konvencija nosaka jūrnieku sūdzību procedūras obligātu esamību uz kuģa, kā arī tās izsniegšanu katram jūrniekam, kas stājas darbā uz kuģa. Turklāt MLC konvencija nosaka šajā procedūrā obligāti iekļaujamo informāciju. Attiecīgi ir jāpapildina Jūras kodeksa G sadaļa. Saskaņā ar MLC konvenciju, uz kuģa ir obligāti jānodrošina arī vairāku citu ar jūrnieka darba tiesiskajām attiecībām saistītu dokumentu (piemēram, MLC konvencijas kopijas, Jūras darba spēka sertifikāta un tā paziņojuma, kā arī Latvijas normatīvo aktu, kas regulē jūrnieka darba tiesiskās attiecības) esamība, pie tam dokumentiem jābūt valodā, ko noteicis kuģa īpašnieks un angļu valodā (starptautiskā reisā iesaistītam kuģim). Pašreiz Jūras kodeksā uzskaitīti tikai daži no nepieciešamajiem dokumentiem, tāpēc nodaļu ir jāpildina ar attiecīgo dokumentu uzskaitījumu.  MLC konvencija nosaka jūrnieka repatriācijas gadījumus un nosaka kuģa īpašnieka un dalībvalsts atbildību un pienākumus jūrnieka repatriācijas gadījumā. Pašreizējā Jūras kodeksa redakcijā jau ir ietvertas tiesību normas par jūrnieku repatriāciju, par konsulārās amatpersonas pienākumu saistībā ar repatriāciju, kā arī pabalstu un atgriešanās izdevumu atlīdzināšanas kārtība. Taču ievērojot tiesību normu apjomu, par repatriāciju Jūras kodeksā būtu jāveido atsevišķa nodaļa, pie tam to attiecinot uz katru Latvijas karoga kuģi, katru Latvijas valsts piederīgo, kā arī noteiktā apjomā uzārvalsts karoga kuģa nodarbināto ārvalsts jūrnieku, ko ārvalsts karoga kuģa īpašnieks ir nelikumīgi atstājis Latvijas teritorijā.  MLC konvencijā ir noteikts kuģa īpašnieka pienākums sniegt finansiālo nodrošinājumu jūrnieka repatriācijas jautājumos (MLC A 2.5.standarts) un jūrnieka nāves vai invaliditātes gadījumos (MLC A 4.2.standarts). MLC konvencija arī nosaka, ka dalībvalsts pieprasa/pieņem normatīvos aktus, kuros šis pienākums ir noteikts. Tāpēc Jūras kodeksu nepieciešams papildināt ar attiecīgajām tiesību normām par finansiālo nodrošinājumu.  MLC konvencija atrunā jūrnieka ikgadējā atvaļinājuma, darba un atpūtas laika, darba algas samaksas jautājumus, kam atbilstoši ir jāprecizē un jāpapildina Jūras kodeksa G sadaļa.  II. Jūras kodeksa 10.panta pirmajā daļā ir ietverts deleģējums Ministru kabinetam noteikt, kādi dokumenti iesniedzami Latvijas Kuģu reģistrā, taču nepieciešams noteikt arī šo iesniedzamo dokumentu apliecinājumu formu.  Jūras kodeksā ir paredzēta iespēja ārvalstu īpašniekiem reģistrēt īpašuma tiesības uz kuģi Latvijas Kuģu reģistrā, bet ne visu valstu normatīvie akti paredz dokumentu sastādīšanu notariālā akta kārtībā. Līdz ar to pašreiz Jūras kodeksa 16.panta otrajā daļā ietvertā prasība par notariālā akta kārtībā sastādītu kuģa pieņemšanas – nodošanas aktu (pamats īpašuma tiesību iegūšanai uz kuģi) ne visos gadījumos praktiski ir izpildāma.  III. Ar Jūras kodeksu (skat Jūras kodeksa 291.pantu) tika pārņemts Eiropas Parlamenta un Padomes 2008.gada 19.novembra direktīvas 2008/106/EK par jūrnieku minimālo sagatavotības līmeni (turpmāk – Direktīva 2008/106/EK) 15.pants, taču atsauce uz Direktīvu 2008/106/EK Jūras kodeksa spēkā esošajā redakcijā nav. Līdz ar to Jūras kodeksa informatīvo atsauci uz Eiropas Savienības direktīvām tikai jāpapildina ar atsauci uz Direktīvu 2008/106/EK.  2012.gada 21.novembrī tika pieņemta Eiropas Parlamenta un Padomes Direktīva 2012/35/ES,ar ko groza Direktīvu 2008/106/EK par jūrnieku minimālo sagatavotības līmeni (turpmāk – Direktīva 2012/35/ES). Direktīvas 2012/35/ES 1.panta 14.punkts aizstāj Direktīvas 2008/106/EK 15.pantu. Direktīvas 2012/35/ES 14.punkta 1. un 3.-13.apakšpunkts nosaka prasības par jūrnieku darba un atpūtas laiku, kas atbilst MLC konvencijas prasībām un kas tiek precizētas ar šo likumprojektu. Līdz ar to Jūras kodeksā nepieciešams papildināt informatīvo atsauci uz Eiropas Savienības direktīvām ar atsauci uz Direktīvu 2012/35/ES.  IV. Pašreiz Jūras kodeksā tiek noteikts ilgāks atvaļinājuma ilgums (30 kalendāra dienas) kā Darba likumā (28 kalendāra dienas), un par darbu svētku dienā papildus saņemtajai piemaksai tiek noteikta arī papildus atvaļinājuma diena. Secināms, ka izstrādājot šādus nosacījumus Jūras kodeksā, tika veidots starptautiskajā kuģošanā iesaistīto jūrnieku darba attiecību tiesiskais regulējums. Šādi nosacījumi tika saistīti ar jūrnieku darba specifiku, to, ka jūrniekam nākas būt ilgstoši prom no mājām. Taču Jūras kodekss attiecas uz katru Latvijas kuģi un katru jūrnieku, kas uz tā strādā. Izvērtējot dažādo kuģošanas specifiku, secināms, ka šādi papildus nosacījumi saglabājami uz starptautiskajā kuģošanā iesaistītajiem jūrniekiem, savukārt uz tiem jūrniekiem, kuri kuģošanas rajona dēļ nav ilgstošā prombūtnē no savām mājām, var piemērot vispārējos Darba likuma nosacījumus. | |
| 3. | Saistītie politikas ietekmes novērtējumi un pētījumi | Projekts šo jomu neskar. | |
| 4. | Tiesiskā regulējuma mērķis un būtība | I. Projekta mērķis ir nodrošināt attiecīgo MLC konvencijas tiesību normu iestrādi Jūras kodeksā, kur atrunāti jūrnieku darba un labklājības jautājumi, tādējādi nodrošinot MLC konvencijas prasību ievērošanu. Ar projektu Jūras kodeksa G sadaļā tiek izveidots divējādi attiecināmu tiesību normu dalījums: daļa tiesību normas attieksies uz katru Latvijas karoga kuģi, daļa attieksies tikai uz MLC konvencijas kuģiem.  Ar projektu nacionālajā likumdošanā tiek nostiprināts MLC konvencijā noteiktais jūrnieka jēdziena skaidrojums, kā arī tiek izdalītas atsevišķas personu kategorijas, kas nav uzskatāmas par jūrnieku, taču kurām būs jāpiemēro konkrētus sadaļas pantus, nodrošinot šo personu līdzvērtīgas darba un labklājības iespējas uz kuģa.  Projekts uzskaita MLC konvencijā noteiktos jūrnieka darba līgumā obligāti ietveramos jautājumus, un izvērtējot tā lietderīgumu, šādu darba līguma formu plānots attiecināt uz katru Latvijas karoga kuģi, izņemot pāris nosacījumus, kas būs piemērojami tikai MLC konvencijas kuģiem.  Ar projektu tiek paredzēta jūrnieku sūdzību procedūru uz kuģa izstrāde, kā arī kuģa īpašnieka pienākums ar šīs procedūras eksemplāru nodrošināt katru jūrnieku. Tiek noteikta procedūrā ietveramā informācija, kā arī Jūras administrācijas pienākums izstrādāt šīs procedūras paraugu un ievietot to publiskai pieejamībai savā mājas lapā. Projekts uzskaita arī citus obligāti nepieciešamos dokumentus uz kuģa, kā to nosaka MLC konvencija, tai skaitā, Jūras darba spēka sertifikāta un Paziņojuma par jūras darba spēka sertifikātu esamību, kam uz kuģa arī jābūt pieejamiem katram jūrniekam. Minētā sertifikāta un paziņojuma parauga izstrādi un ievietošanu publiskai pieejamībai internetā nodrošinās Latvijas Jūras administrācija.  Projekts ievieš MLC konvencijā noteikto jūrniekam saņemamo izziņu par darbu uz kuģa, beidzoties darba tiesiskajām attiecībām. Turpmāk šāds dokuments būs izsniedzams dokuments jūrniekam uz katra Latvijas karoga kuģa, ja tam nebūs jūrnieka grāmatiņas, kurā veikt attiecīgus pierakstus (ziņas) par darbu uz kuģa.  Ar projektu tiek precizēti arī jūrnieka darba un atpūtas laika jēdzieni un laika intervāli, jūrnieku darba samaksas, piemaksas, ikgadējā apmaksātā atvaļinājuma jautājumi, pārskatot tos saistībā ar MLC konvencijā noteiktajām prasībām un attiecinot uz katru Latvijas karoga kuģi.  Ar projektu tiek izveidota atsevišķa nodaļa jautājumiem par jūrnieku repatriāciju. Saturs veidots atbilstoši pašreizējai Jūras kodeksa redakcijai, repatriācijas tiesību normas saglabājot arī jaunajā redakcijā, kā arī papildinot Jūras kodeksu ar jaunām tiesību normām,izpildot MLC konvencijas prasības. Repatriācijas tiesību normas attieksies uz katru Latvijas kuģi, Latvijas valsts piederīgo, un atsevišķos gadījumos arī uz ārvalsts kuģiem (piemēram, ārkārtas gadījumos, kad ārvalsts karoga kuģa atstātam jūrniekam nepieciešama palīdzība Latvijā). Turpmāk atsevišķā nodaļa par repatriāciju vienkopus ietvers tiesību normas gan par jūrnieku, gan to mirstīgo atlieku, gan to mantas repatriāciju. Tiek noteikts, kādos gadījumos kuģa īpašnieks repatriē jūrnieku un kādi izdevumi ietilpst repatriācijas pienākumā. Tiek arī atrunāts, kādos gadījumos jūrniekam ir pienākums atmaksāt taisītos repatriācijas izdevumus. Tiek arī saglabāta spēkā esošā tiesību norma par konsulārās amatpersonas pienākumu sniegt palīdzību jūrniekam repatriācijas jautājumos. Nodaļa tiek papildināta ar MLC konvencijas prasību par kuģa īpašnieka pienākumu sniegt finansiālo nodrošinājumu jūrnieku repatriācijas jautājumā (A 2.5.standarts). Paredzēts, ka kuģa īpašniekam ir pienākums kuģa apdrošināšanas polises noteikumos iekļaut  savu atbildību attiecībā par jūrnieku repatriāciju. Apdrošināšanas mērķis būs sniegt finansiālu garantiju, ka jūrnieks tiks repatriēts atbilstoši šajā nodaļā noteiktajām prasībām.  Ar projektu tiek izpildīta MLC konvencijas A 4.2.standarta prasība kuģa īpašniekam sniegt finansiālo nodrošinājumu jūrnieka nāves vai invaliditātes gadījumā, nosakot, ka kuģa īpašniekam ir pienākums kuģa apdrošināšanas polises noteikumos iekļaut šādu apdrošināšanu.Ar projektu tiek noteikta kuģu īpašnieku atbildība segt jūrniekam ārstēšanās izdevumus atbilstoši MLC konvencijā noteiktajām prasībām. Ievērojot MLC konvencijas prasības, paredzēts, ka līdz sociālā pabalsta saņemšanai kuģu īpašnieks maksās jūrniekam darba algu. Savukārt, ja kuģa īpašnieks nebūs jūrnieku atbilstoši piereģistrējis nodokļu maksātāju reģistrā un jūrniekam tādēļ nebūs tiesību uz sociālajiem pabalstiem, tad kuģa īpašnieka pienākums būs maksāt jūrniekam darba algu, ne mazāk par 16 nedēļām.  Ar projektu tiek noteikts, ka jūrnieki, kas nav sasnieguši 18 gadu vecumu, var veikt tikai normatīvajos aktos atļauto darbu. Ierobežojumus konkrētiem darbiem paredz 2002.gada 28.maija noteikumi Nr. 206 „Noteikumi par darbiem, kuros aizliegts nodarbināt pusaudžus, un izņēmumi, kad nodarbināšana šajos darbos ir atļauta saistībā ar pusaudža profesionālo apmācību”.  II. Ar projektu tiek precizēts Jūras kodeksa 10.panta pirmajā daļā ietvertais deleģējums Ministru kabinetam noteikt ne tikai to, kādi dokumenti iesniedzami Latvijas Kuģu reģistrā, bet arī noteikt iesniedzamo dokumentu apliecinājumu formu.  Ar projektu tiek precizēts Jūras kodeksa 16.panta otrās daļas 1.punkts, svītrojot prasību par kuģa nodošanas – pieņemšanas akta sastādīšanu notariālā akta kārtībā, tādējādi samazinot administratīvo slogu kuģu īpašniekiem, jo pārliecināties par īpašumtiesību pāreju var veidā, kas būtu mazāk apgrūtinošs.  III. Ar projektu tiek papildināta Jūras kodeksa informatīvā atsauce uz Eiropas Savienības direktīvām: Eiropas Parlamenta un Padomes 2008.gada 19.novembra Direktīvu 2008/106/EK par jūrnieku minimālo sagatavotības līmeni un Eiropas Parlamenta un Padomes 2012.gada 21.novembra Direktīvu 2012/35/ES ar ko groza Direktīvu 2008/106/EK par jūrnieku minimālo sagatavotības līmeni.  IV. Ar projektu tiek noteikts izņēmums kuģiem, kas kuģo tikai Latvijas ūdeņos, tai skaitā, Latvijas ostās, attiecībā par atvaļinājuma laika ilgumu un piemaksu svētku dienās piemērot Darba likuma vispārējās normas nevis Jūras kodeksu. Tikai Latvijas ūdeņos kuģojošajiem jūrniekiem atvaļinājuma ilgums būs atbilstoši Darba likumā noteiktajam-28 kalendārās dienas un par darbu svētku dienās būs piemaksa. Savukārt Jūras kodeksā noteiktais atvaļinājuma ilgums 30 kalendāra dienas un par darbu svētku dienās noteiktā gan piemaksa, gan papildus atvaļinājuma diena tiks attiecināta uz jūrniekiem, kas atbilstoši darba specifikai (piemēram, starptautiskajā kuģošanā iesaistītie jūrnieki) ilgstoši atrodas prom no mājām (piemēram, 4-6 mēnešus). | |
| 5. | Projekta izstrādē iesaistītās institūcijas | Satiksmes ministrija un VAS „Latvijas Jūras administrācija”. | |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. | |
| 7. | Cita informācija | Nav. | |
| **II. Tiesību akta projekta ietekme uz sabiedrību** | | | |
| 1. | Sabiedrības mērķgrupa | | Latvijas un ārvalstu jūrnieki (precīzu kopējo skaitu nav iespējams noteikt. Piemēram, Latvijas sertificētu starptautiskajā kuģošanā iesaistīto jūrnieku skaits ir aptuveni 13 060).  Latvijas karoga kuģi (to skaits ir aptuveni 300). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt. | | Projekts šo jomu neskar. |
| 3. | Tiesiskā regulējuma finansiālā ietekme | | Projekts šo jomu neskar. |
| 4. | Tiesiskā regulējuma nefinansiālā ietekme | | Likumprojekts nodrošinās jūrnieku darba un labklājības normatīvā regulējuma atbilstību starptautisko tiesību aktu prasībām. |
| 5. | Administratīvās procedūras raksturojums | | Projekts šo jomu neskar. |
| 6. | Administratīvo izmaksu monetārs novērtējums | | Projekts šo jomu neskar. |
| 7. | Cita informācija | | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2013. gads | | Turpmākie trīs gadi (tūkst. latu) | | |
| 2014 | 2015 | 2016 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | Nav attiecināms | Nav attiecināms | Nav attiecināms |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | Nav attiecināms | Nav attiecināms | Nav attiecināms |
| 1.2. valsts speciālais budžets | 0 | 0 | Nav attiecināms | Nav attiecināms | Nav attiecināms |
| 1.3. pašvaldību budžets | 0 | 0 | Nav attiecināms | Nav attiecināms | Nav attiecināms |
| 2. Budžeta izdevumi: | 0 | 0 | Nav attiecināms | Nav attiecināms | Nav attiecināms |
| 2.1. valsts pamatbudžets | 0 | 0 | Nav attiecināms | Nav attiecināms | Nav attiecināms |
| 2.2. valsts speciālais budžets | 0 | 0 | Nav attiecināms | Nav attiecināms | Nav attiecināms |
| 2.3. pašvaldību budžets | 0 | 0 | Nav attiecināms | Nav attiecināms | Nav attiecināms |
| 3. Finansiālā ietekme: | 0 | 0 | Nav attiecināms | Nav attiecināms | Nav attiecināms |
| 3.1. valsts pamatbudžets | 0 | 0 | Nav attiecināms | Nav attiecināms | Nav attiecināms |
| 3.2. speciālais budžets | 0 | 0 | Nav attiecināms | Nav attiecināms | Nav attiecināms |
| 3.3. pašvaldību budžets | 0 | 0 | Nav attiecināms | Nav attiecināms | Nav attiecināms |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | Nav attiecināms | Nav attiecināms | Nav attiecināms |
| 0 | Nav attiecināms | Nav attiecināms | Nav attiecināms |
|  | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X | 0 | Nav attiecināms | Nav attiecināms | Nav attiecināms |
| 5.1. valsts pamatbudžets |  | Nav attiecināms | Nav attiecināms | Nav attiecināms |
| 5.2. speciālais budžets |  | Nav attiecināms | Nav attiecināms | Nav attiecināms |
| 5.3. pašvaldību budžets |  | Nav attiecināms | Nav attiecināms | Nav attiecināms |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pašlaik valsts budžeta līdzekļi tiesību akta izpildei nav nepieciešami, jo gadījumi, kad kuģa īpašnieks nepilda jūrnieka repatriācijas pienākumu, ir ārkārtēji un nav iepriekš paredzami. Pēc Ārlietu ministrijas sniegtās informācijas līdz šim ministrijai (diplomātiskai vai konsulārai pārstāvniecībai) nav bijusi nepieciešamība segt jūrnieku repatriācijas izmaksas no valsts budžeta līdzekļiem.  Ņemot vērā repatriācijas izdevumu ārkārtējo raksturu, plānot valsts budžetā finansējumu šim mērķim nav lietderīgi un tie būtu sedzami no līdzekļiem neparedzētiem gadījumiem atbilstoši Ministru kabineta 2009.gada 22.decembra noteikumos Nr. 1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” paredzētajai kārtībai.  Gadījumā, ja būs nepieciešama jūrnieka repatriācija, tad Ārlietu ministrija apmaksās jūrnieka repatriācijas izdevumus sava valsts budžeta līdzekļu ietvaros un, apkopojot visus attiecināmos izdevumus, sagatavos pieprasījumu (tiesību akta projektu) iesniegšanai Ministru kabinetā, kuru virzīs steidzamības kārtā lemšanai par līdzekļu piešķiršanu no valsts budžeta programmas „Līdzekļi neparedzētiem gadījumiem” ar mērķi kompensēt veiktos izdevumus. Ja gada beigās Ārlietu ministrijas valsts budžetā nav līdzekļu un arī līdzekļi neparedzētiem gadījumiem nav pietiekoši, lai varētu veikt jūrnieka repatriāciju un segt ar to saistītos izdevumus, tad jautājums par finansēšanas avotu jūrnieka repatriācijas izdevumu segšanai steidzamības kārtā lemjams Ministru kabinetā.  Valsts budžeta apmaksātos jūrnieka repatriācijas izdevumus kuģa īpašniekam būs pienākums atmaksāt valsts pamatbudžeta ieņēmumos. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Likumprojekta 307.panta trešajā daļā paredzēts deleģējums Ministru kabinetam noteikt kārtību, kādā Ārlietu ministrija nodrošina jūrnieka repatriāciju, ja to neveiks kuģa īpašnieks, un noteikt kārtību, kādā tiks pieprasīti, segti un atmaksāti ar repatriāciju saistītie izdevumi, kā arī noteiks šo izdevumu apmēra noteikšanas kārtību.  Noteikumu izstrāde ir nepieciešama, lai noteiktu jūrnieka repatriācijas kārtību gadījumā, kad to neizpilda kuģa īpašnieks, un tā vietā to nodrošina Ārlietu ministrija.  Noteikumos plānots paredzēt, ka VAS „Latvijas Jūras administrācija”, izmantojot tās rīcībā esošo jūrnieku sertificēšanas datu bāzi, pēc Ārlietu ministrijas pieprasījuma sniegs informāciju par konkrēto jūrnieku, kam nepieciešama repatriācija (piemēram, sniegs informāciju, vai minētā persona patiešām ir jūrnieks, uz kāda kuģa tas ir nodarbināts, tādējādi noskaidrojot šā kuģa īpašnieku, kurš nav veicis repatriāciju utml.). Tāpat arī nepieciešamības gadījumā VAS „Latvijas Jūras administrācija” varēs sniegt informāciju no Kuģu reģistra datu bāzes par konkrēto Latvijas karoga kuģi un tā īpašnieku.  Noteikumos plānots paredzēt, ka jūrnieka repatriācijai izlietotie finanšu līdzekļi tiek piedzīti regresa kārtībā no kuģa īpašnieka vai no pārkāpēja kuģa karoga valsts.  Par noteikumu izstrādi atbildīga ir Ārlietu ministrija. Noteikumu izstrādē ir iesaistīta Satiksmes ministrija, kā to paredz noteikumu projektam pievienotais Ministru kabineta protokollēmuma projekta 4.punkts. |
| 2. | Cita informācija | MLC konvencijas prasības ir ieviestas vai tiks ieviestas ar šādiem normatīvajiem aktiem:  1) Grozījumiem Jūrlietu pārvaldes un jūras drošības likumā (grozījumi stājās spēkā 16.07.2013.);  2) Ministru kabineta noteikumiem „Noteikumi par 2006.gada Konvencijas par darbu jūrniecībā (MLC konvencija) piemērojamām prasībām attiecībā uz dzīvojamām telpām un atpūtai paredzēto aprīkojumu uz kuģa, un šo prasību ievērošanas nosacījumi” (izsludināts Valsts sekretāru sanāksmē 25.07.2013);  3) Ministru kabineta 2003.gada 8.jūlija noteikumiem Nr.374 „Kārtība, kādā nosaka jūrnieku veselības atbilstību darbam uz kuģa, un atbilstības noteikšanas kritēriji”;  4) Grozījumiem Ministru kabineta 2010.gada 21.decembra noteikumos Nr. 1164 „Ostas valsts kontroles kārtība” (grozījumi stājās spēkā 25.10.2013);  5) Grozījumiem Ministru kabineta 24.01.2006. noteikumos Nr.80 "Noteikumi par kuģu apkalpes minimālo sastāvu" (grozījumi izsludināti Valsts sekretāru sanāksmē 26.09.2013).  II. Atbilstoši Ministru kabineta 2011.gada 1.februāra sēdes protokollēmuma (prot. Nr. 7 15.§) 3.punktam, Labklājības ministrija, Veselības ministrija, Aizsardzības ministrija, Ārlietu ministrija un Izglītības un zinātnes ministrija izvērtē tiesiskā regulējuma pietiekamību MLC konvencijas normu izpildes nodrošināšanai, un, ja nepieciešams, sagatavo attiecīgus tiesību aktu projektus iesniegšanai Ministru kabinetā.  III. Atsevišķas MLC konvencijas normas būs piemērojamas tieši (skat, piemēram, MLC 1.1.noteikuma 1.,2.punktu). |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1) Eiropas Parlamenta un Padomes 2008.gada 19.novembra Direktīva 2008/106/EK par jūrnieku minimālo sagatavotības līmeni;  2) Eiropas Parlamenta un Padomes 2012.gada 21.novembra Direktīva 2012/35/ES, ar ko groza Direktīvu 2008/106/EK par jūrnieku minimālo sagatavotības līmeni. |
| 2. | Citas starptautiskās saistības | 2006.gada Konvencija par darbu jūrniecībā (MLC konvencija). |
| 3. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| 1.tabula  Tiesību akta projekta atbilstība ES tiesību aktiem | | | | | |
| **Attiecīgā ES tiesību akta datums, numurs un nosaukums** | | **Eiropas Parlamenta un Padomes 2008.gada 19.novembra Direktīva 2008/106/EK par jūrnieku minimālo sagatavotības līmeni (Direktīva 2008/106/EK)** | | | |
|  | | | | | |
| **A** | | **B** | | **C** | **D** |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2008/106/EK 15.pants | | Spēkā esošā Jūras kodeksa 291.pants | | Direktīvas prasības pārņemtas pilnībā. | Stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | |  | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | |  | | | |
| Cita informācija | | Direktīva 2008/106/EK ir pārņemta ar:  1) Ministru kabineta 2005.gada 22.novembra noteikumiem Nr.895 "Jūrnieku sertificēšanas noteikumi";  2) Ministru kabineta 22.12.2008. noteikumiem Nr.1065 "Noteikumi par jūrnieku profesionālās sagatavošanas programmu sertificēšanu un uzraudzību".  Tā kā Direktīvas 2008/106/EK 15.panta prasības ir pārņemtas arī ar Jūras kodeksa 291.pantu, tad nepieciešams precizēt datus un kā vienu no normatīvajiem aktiem, ar ko ir pārņemta Direktīva 2008/106/EK, minēt arī Jūras kodeksu (vienlaikus papildinot Jūras kodeksā informatīvo atsauci uz Eiropas Savienības direktīvām ar atsauci uz Direktīvu 2008/106/EK). | | | |
| 1.tabula  Tiesību akta projekta atbilstība ES tiesību aktiem | | | | | |
| **Attiecīgā ES tiesību akta datums, numurs un nosaukums** | | **Eiropas Parlamenta un Padomes 2012.gada 21.novembra Direktīva 2012/35/ES, ar ko groza Direktīvu 2008/106/EK par jūrnieku minimālo sagatavotības līmeni (Direktīva 2012/35/ES).** | | | |
|  | | | | | |
| **A** | | **B** | | **C** | **D** |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2012/35/ES 1.panta 14.pkt. 1.apakšpunkts. | | Projekta 4.pantā:  Jūras kodeksa 285.panta trešā daļa un 290.pants | | Direktīvas prasības tiek izpildītas pilnībā. | Stingrākas prasības neparedz |
| Direktīvas 2012/35/ES 1.panta 14.pkt. 3.apakšpunkts. | | Projekta 4.pantā:  Jūras kodeksa 285.panta trešā daļa un 290.pants | | Direktīvas prasības tiek izpildītas pilnībā. | Stingrākas prasības neparedz |
| Direktīvas 2012/35/ES 1.panta 14.pkt. 4.apakšpunkts. | | Projekta 4.pantā:  Jūras kodeksa 290.panta ceturtā daļa | | Direktīvas prasības tiek izpildītas pilnībā. | Stingrākas prasības neparedz |
| Direktīvas 2012/35/ES 1.panta 14.pkt. 5.apakšpunkts. | | Projekta 4.pantā:  Jūras kodeksa 290.panta ceturtā daļa | | Direktīvas prasības tiek izpildītas pilnībā. | Stingrākas prasības neparedz |
| Direktīvas 2012/35/ES 1.panta 14.pkt. 6.apakšpunkts. | | Projekta 4.pantā:  Jūras kodeksa 290.panta septītā un astotā daļa | | Direktīvas prasības tiek izpildītas pilnībā. | Stingrākas prasības neparedz |
| Direktīvas 2012/35/ES 1.panta 14.pkt. 7.apakšpunkts. | | Projekta 4.pantā:  Jūras kodeksa 292.panta pirmās daļas 2.punkts, otrās daļas 4.punkts un trešā daļa | | Direktīvas prasības tiek izpildītas pilnībā. | Stingrākas prasības neparedz |
| Direktīvas 2012/35/ES 1.panta 14.pkt. 8.apakšpunkts. | | Projekta 4.pantā:  Jūras kodeksa 290.panta ceturtā daļa | | Direktīvas prasības tiek izpildītas pilnībā. | Stingrākas prasības neparedz |
| Direktīvas 2012/35/ES 1.panta 14.pkt. 9.apakšpunkts. | | Projekta 4.pantā:  Jūras kodeksa 292.panta pirmās daļas 2.punkts, otrās daļas 4.punkts un trešā daļa | | Direktīvas prasības tiek izpildītas pilnībā. | Stingrākas prasības neparedz |
| Direktīvas 2012/35/ES 1.panta 14.pkt. 10.apakšpunkts. | | Projekta 4.pantā:  Jūras kodeksa 290.panta astotā daļa | | Direktīvas prasības tiek izpildītas pilnībā. | Stingrākas prasības neparedz |
| Direktīvas 2012/35/ES 1.panta 14.pkt. 11.-13.apakšpunkts. | | - | | Direktīvas prasības netiek pildītas. | Direktīvas 2012/35/ES 1.panta 14.pkt. 11.apakšpunkts ir dispozitīva norma, pārņemot direktīvu Latvija ir izvēlējusies to nepiemērot. Lai pieņemtu šādu lēmumu, ir izvērtēts, ka nav nepieciešams nacionālajos normatīvajos aktos paredzēt šajos direktīvas punktos noteiktos izņēmumus attiecībā par darba, atpūtas laika organizēšanu.  Jau pašreiz nacionālajos normatīvajos aktos stingri noteiktie nosacījumi par darba, atpūtas laika organizēšanu, kā arī to iespējamā ietekme uz darba ņēmēja veselības aizsardzību un drošību, ir maksimāli pietuvināta darba ņēmēja interešu aizsardzībai un veselības nodrošināšanai. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Pārējās Eiropas Parlamenta un Padomes 2012.gada 21.novembra Direktīvas 2012/35/ES, ar ko groza Direktīvu 2008/106/EK par jūrnieku minimālo sagatavotības līmeni, prasības pilnībā tiek/tiks pārņemtas ar sekojošiem normatīvajiem aktiem:  1) Jūrlietu pārvaldes un jūras drošības likums (grozījumi spēkā ar 16.07.2013.);  2) Ministru kabineta 2005.gada 22.novembra noteikumi Nr.895 „Jūrnieku sertificēšanas noteikumi” (grozījumi spēkā ar 01.05.2013);  3) Ministru kabineta 2012.gada 20.marta noteikumi Nr.185 „Jūrnieku ārstu atzīšanas kārtība”;  4) Ministru kabineta 2008.gada 22.decembra noteikumi Nr.1065 „Noteikumi par jūrnieku profesionālās sagatavošanas programmu sertificēšanu un uzraudzību”;  5) Ministru kabineta 2011.gada 17.maija noteikumi Nr.364 „Kārtība, kādā licencē un uzrauga komersantus, kuri sniedz darbiekārtošanas pakalpojumus kuģa apkalpes komplektēšanā”;  6) Ministru kabineta 2010.gada 21.decembra noteikumi Nr.1164 „Ostas valsts kontroles kārtība” (grozījumi spēkā ar 25.10.2013). | | | |

|  |  |  |
| --- | --- | --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | **2006.gada Konvencija par darbu jūrniecībā (MLC konvencija)** | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei. | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā. |
| II. panta 1.punkta f) apakšpunkts | Projekta 4.pantā:  Jūras kodeksa 272.panta otrās daļas 2. un 4.punkts. | Starptautiskās saistības tiek izpildītas pilnībā. |
| II. panta 1.punkta i) apakšpunkts un 4.punkts | Projekta 4.pantā:  Jūras kodeksa 272.panta  otrās daļas 2.punkts un 21.punkts. | Starptautiskās saistības tiek izpildītas pilnībā. |
| II. panta 1.punkta j) apakšpunkts | Projekta 4.pantā:  272.panta otrās daļas 3.punkts. | Starptautiskās saistības tiek izpildītas pilnībā. |
| II. panta 3.punkts, 5. un 6.punkts | Projekta 4.pantā:  272.panta otrās daļas 4.punkts un 273. pants. | Starptautiskās saistības tiek izpildītas pilnībā. |
| A. 1.1. noteikuma 1., 2.punkts un A.1.1. standarta 1.punkts | Projekta 4.pantā:  Jūras kodeksa 284.panta pirmā daļa. | Starptautiskās saistības tiek izpildītas pilnībā. |
| A. 1.1.standarta 2.punkts | Projekta 4.pantā:  Jūras kodeksa 284.panta otrā daļa  un  Jūras kodeksa 290.panta 3 daļa | Starptautiskās saistības tiek izpildītas pilnībā. |
| A. 1.1.standarta 4.punkts | Projekta 4.pantā:  Jūras kodeksa 284.panta trešā daļa. | Starptautiskās saistības tiek izpildītas pilnībā. |
| A 1.4. standarta 9.punkts | Projekta 4.pantā:  Jūras kodeksa 287.pants | Starptautiskās saistības tiek izpildītas pilnībā. |
| A2.1. standarta 1.punkta a) apakšpunkts | Projekta 4.pantā:  Jūras kodeksa 285.pants. | Starptautiskās saistības tiek izpildītas pilnībā. |
| A2.1. standarta 1.punkta c) apakšpunkts | Projekta 4.pantā:  Jūras kodeksa 283.panta trešās daļas 1) apakšpunkts. | Starptautiskās saistības tiek izpildītas pilnībā. |
| A2.1. standarta 1.punkta d) apakšpunkts | Projekta 4.pantā:  Jūras kodeksa 292.panta otrā daļa. | Starptautiskās saistības tiek izpildītas pilnībā. |
| A2.1. standarta 1.punkta e) apakšpunkts un 3.punkts | Projekta 4.pantā:  Jūras kodeksa 288.panta trešā daļa. | Starptautiskās saistības tiek izpildītas pilnībā. |
| A2.1. standarta 2.punkts | Projekta 4.pantā:  Jūras kodeksa 292.panta otrā daļa. | Starptautiskās saistības tiek izpildītas pilnībā. |
| A2.1. standarta 4.punkts | Projekta 4.pantā:  Jūras kodeksa 286.panta pirmā daļa. | Starptautiskās saistības tiek izpildītas pilnībā. |
| A2.1. standarta 5. un 6.punkts | Projekta 4.pantā:  Jūras kodeksa 286.panta otrā daļas 2 apakšpunkts | Starptautiskās saistības tiek izpildītas pilnībā. |
| 2.2. noteikuma 1.punkts un A2.2. standarta 1.punkts | Projekta 4.pantā:  Jūras kodeksa 289.panta pirmā daļa. | Starptautiskās saistības tiek izpildītas pilnībā. |
| A2.2. standarta 2.punkts. | Projekta 4.pantā:  Jūras kodeksa 289.panta piektā daļa. | Starptautiskās saistības tiek izpildītas pilnībā. |
| A2.2. standarta 3. un 4.punkts. | Projekta 4.pantā:  Jūras kodeksa 289.panta otrā daļa. | Starptautiskās saistības tiek izpildītas pilnībā. |
| A2.2. standarta 5.punkts. | Projekta 4.pantā:  Jūras kodeksa 289.panta otrā un ceturtā daļa. | Starptautiskās saistības tiek izpildītas pilnībā. |
| B2.2.1. norādījuma d) apakšpunkts | Projekta 4.pantā:  Jūras kodeksa 290.panta pirmā daļa. | Starptautiskās saistības tiek izpildītas pilnībā. |
| 2.3. noteikuma 1., 2.punktsun A2.3. standarta 1.punkts. | Projekta 4.pantā:  Jūras kodeksa 290.panta pirmā, otrā daļa un ceturtā daļa. | Starptautiskās saistības tiek izpildītas pilnībā. |
| A2.3. standarta 2.punkts. | Projekta 4.pantā:  Jūras kodeksa 290.panta pirmā, otrā un ceturtādaļa. | Starptautiskās saistības tiek izpildītas pilnībā. |
| A2.3. standarta 3.punkts. | Projekta 4.pantā:  Jūras kodeksa 290.panta pirmā daļa. | Starptautiskās saistības tiek izpildītas pilnībā. |
| A2.3. standarta 4.punkts. | Projekta 4.pantā:  Jūras kodeksa 290.pants. | Starptautiskās saistības tiek izpildītas pilnībā. |
| A2.3. standarta 5.punkts. | Projekta 4.pantā:  Jūras kodeksa 290.panta pirmā, otrā un ceturtā daļa. | Starptautiskās saistības tiek izpildītas pilnībā. |
| A2.3. standarta 6.punkts. | Projekta 4.pantā:  Jūras kodeksa 290.panta ceturtā daļa. | Starptautiskās saistības tiek izpildītas pilnībā. |
| A2.3. standarta 7.punkts. | Projekta 4.pantā:  Jūras kodeksa 290.panta septītā daļa. | Starptautiskās saistības tiek izpildītas pilnībā. |
| A2.3. standarta 8.punkts. | Projekta 4.pantā:  Jūras kodeksa 290.panta astotā daļa. | Starptautiskās saistības tiek izpildītas pilnībā. |
| A2.3. standarta 10.punkts. | Projekta 4.pantā:  Jūras kodeksa 292.panta otrās daļas 4.apakšpunkts. | Starptautiskās saistības tiek izpildītas pilnībā. |
| A2.3. standarta 11.punkts. | Projekta 4.pantā:  Jūras kodeksa 292.panta trešā daļa. | Starptautiskās saistības tiek izpildītas pilnībā. |
| A2.3. standarta 12.punkts. | Projekta 4.pantā:  Jūras kodeksa 290.panta piektā daļa. | Starptautiskās saistības tiek izpildītas pilnībā. |
| A2.3. standarta 14.punkts. | Projekta 4.pantā:  Jūras kodeksa 290.panta astotādaļa. | Starptautiskās saistības tiek izpildītas pilnībā. |
| 2.4. noteikums un A2.4. standarta 1.punkts. | Projekta 4.pantā:  Jūras kodeksa 291.pants. | Starptautiskās saistības tiek izpildītas pilnībā. |
| A2.4. standarta 3.punkts. | Projekta 4.pantā:  Jūras kodeksa 291.panta piektā daļa un septītā daļa. | Starptautiskās saistības tiek izpildītas pilnībā. |
| 2.5. noteikuma 1.punkts un A2.5. standarta 1.punkts. | Projekta 4.pantā:  Jūras kodeksa 302.panta pirmā daļa. | Starptautiskās saistības tiek izpildītas pilnībā. |
| 2.5.noteikuma 2.punkts | Projekta 4.pantā:  Jūras kodeksa 303.panta otrā daļa. | Starptautiskās saistības tiek izpildītas pilnībā. |
| A2.5. standarta 2.punkts. | Projekta 4.pantā:  Jūras kodeksa 302.pants. | Starptautiskās saistības tiek izpildītas pilnībā. |
| A2.5. standarta 3.punkts. | Projekta 4.pantā:  Jūras kodeksa 303.panta pirmā daļa. | Starptautiskās saistības tiek izpildītas pilnībā. |
| A2.5. standarta 5.punkts. | Projekta 4.pantā:  Jūras kodeksa 302.panta piektā daļa un 307.pants. | Starptautiskās saistības tiek izpildītas pilnībā. |
| A. 2.5. standarta 7.punkts. | Projekta 4.pantā:  301.panta otrā daļa un 308.pants. | Starptautiskās saistības tiek izpildītas pilnībā. |
| A. 2.5. standarta 8.punkts. | Projekta 4.pantā:  XXX2.nodaļa. | Starptautiskās saistības tiek izpildītas pilnībā. |
| A2.5. standarta 9.punkts. | Projekta 4.pantā:  Jūras kodeksa 292.panta otrās daļas 6) un 7) apakšpunkts un trešā daļa. | Starptautiskās saistības tiek izpildītas pilnībā. |
| 2.6. noteikums un A2.6. standarta 1.punkts. | Projekta 4.pantā:  Jūras kodeksa 295.panta pirmā daļa. | Starptautiskās saistības tiek izpildītas pilnībā. |
| A2.6. standarta 2.punkts. | Projekta 4.pantā:  Jūras kodeksa 295.panta otrā daļa. | Starptautiskās saistības tiek izpildītas pilnībā. |
| A4.2. standarts – Kuģu īpašnieku atbildība | Projekta 4.pantā:  Jūras kodeksa 297.pants. | Starptautiskās saistības tiek izpildītas pilnībā. |
| A5.1.1. standarta 2.punkts. | Projekta 4.pantā:  Jūras kodeksa 292.panta otrās daļas 7) apakšpunkts. | Starptautiskās saistības tiek izpildītas pilnībā. |
| 5.1.3. noteikuma 3., 4. un 5.punkts un | Projekta 4.pantā:  Jūras kodeksa 292.panta otrās daļas 8) apakšpunkts un ceturtā daļa. | Starptautiskās saistības tiek izpildītas pilnībā. |
| A5.1.3. standarta 9. un 10.punkts. | Projekta 4.pantā:  Jūras kodeksa 292.panta ceturtā daļa. | Starptautiskās saistības tiek izpildītas daļēji.  Pilnīgai saistību izpildei tiks izstrādāts Paziņojuma par Jūras darba spēka sertifikātu paraugs, kas būs pieejams Latvijas Jūras administrācijas mājas lapā.  Atbildīgā institūcija – Latvijas Jūras administrācija. |
| A5.1.3. standarta 12.punkts. | Projekta 4.pantā:  Jūras kodeksa 292.panta otrās daļas 8) apakšpunkts un trešā daļa. | Starptautiskās saistības tiek izpildītas pilnībā. |
| 5.1.5. noteikuma 1.punkts un 5.1.5. standarta 1., 2. un 4.punkts. | Projekta 4.pantā:  Jūras kodeksa 298. un 299.pants. | Starptautiskās saistības tiek izpildītas daļēji.  Pilnīgai saistību izpildei tiks izstrādāts sūdzību procedūras paraugs, kas būs pieejams Latvijas Jūras administrācijas mājas lapā.  Atbildīgā institūcija – Latvijas Jūras administrācija. |
| 5.2.2. noteikuma 1.punkts un A5.2.2. standarta 1.punkts. | Projekta 4.pantā:  Jūras kodeksa 298.pants. | Starptautiskās saistības tiek izpildītas daļēji.  Pilnīga saistību izpilde tika nodrošināta ar grozījumiem Ministru kabineta 2010.gada 21.decembra noteikumos Nr.1164 „Ostas valsts kontroles kārtība” (grozījumi spēkā ar 25.10.2013)  Atbildīgā institūcija – Satiksmes ministrija. |
| A5-II Papildinājums  „Jūras darbaspēka sertifikāts”  un Paziņojums par jūras darbaspēka atbilstību. I. daļa. | Jūras kodeksa 4.pantā:  292.panta otrās daļas 8) apakšpunkts un ceturtā daļa. | Starptautiskās saistības tiek izpildītas daļēji.  Pilnībā saistības tiks izpildītas, ievietojot aktuālās versijas Jūras darba spēka sertifikāta paraugu Latvijas Jūras administrācijas mājas lapā.  Atbildīgā institūcija – Latvijas Jūras administrācija. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. |  |
| Cita informācija | Nav. | |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| **1.** | Sabiedrības informēšana par projekta izstrādes uzsākšanu | Projekts šo jomu neskar. |
| **2.** | Sabiedrības līdzdalība projekta izstrādē | Latvijas Kuģu īpašnieku asociācija un Latvijas Tirdzniecības flotes jūrnieku arodbiedrība piedalījās 21.02.2013. diskusijā par likumprojekta redakciju; elektroniska likumprojekta skaņošana notika laika posmā no 15.03.2013.-20.03.2013; kā arī 2013.gada septembrī tika saskaņoti likumprojekta precizējumi par kuģa īpašnieka finansiālo nodrošinājumu. |
| **3.** | Sabiedrības līdzdalības rezultāti | Likumprojekts tika saskaņots ar Latvijas Kuģu īpašnieku asociāciju un Latvijas Tirdzniecības flotes jūrnieku arodbiedrību, kas atbalstījušas likumprojekta tālāku virzību. |
| **4.** | Saeimas un ekspertu līdzdalība | Projekts šo jomu neskar. |
| **5.** | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Satiksmes ministrija, VAS „Latvijas Jūras administrācija”, Ārlietu ministrija, Konsulārais departaments. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Satiksmes ministrs A. Matīss

Vīza:

Valsts sekretārs K. Ozoliņš

30.10.2013 14:30

5384

Jana Jankoviča,

67062133,

jana.jankovica@lja.lv